અત્યાર સુધી આપણે ડ્યુલ કોર કે ક્વોડકોર પ્રોસેસરવાળા સ્માર્ટફોન જોયા છે, પરંતુ હવે ઇન્ટેક્સ કંપનીએ ભારતનો પહેલો ૧.૭ ગીગાહર્ટ્ઝ ઓક્ટા કોર (એટલે કે આઠ કોર ધરાવતું)નું પાવરફૂલ પ્રોસેસર ધરાવતો ફોન લોન્ચ કર્યો છે. આ ફોન સાઇઝમાં પણ મોટો, પૂરા ૬ ઇંચનો ફેબલેટ છે. ઇન્ટેક્સ આઇ૧૭ નામ ધરાવતા આ ફોનનો સ્ક્રીન ૧૨૮૦ x ૭૨૦ રેઝોલ્યુશનનો એચડી અને આઇપીએસ ટેક્નોલોજીવાળો સ્ક્રીન ધરાવે છે. એન્ડ્રોઇડ ૪.૨ ધરાવતા આ ફોનમાં ૨ જીબી રેમ અને ૧૬ જીબી અથવા ૩૨ જીબી સ્ટોરેજના વિકલ્પ રહેશે. ફોનની બેટરી લાઇફ પણ સારી છે. ૧૬ જીબીનું વર્ઝન રુ. ૨૦,૦૦૦/-થી ઓછી કિંમતે મળવાની શક્યતા છે. આ ફોન જાન્યુઆરી ૨૦૧૪થી સ્ટોરમાં મળવાનું શરુ થઈ જશે.